כנס ישראל-שדרות לחברה

כנס ישראל - שדרות לחברה נוסד בשנת 2003 על ידי המכללה האקדמית ספיר. הכנס הוא בראשות עוזי דיין ומטרתו להעלות לסדר היום הציבורי סוגיות חברתיות–כלכליות ולהבליט באמצעות שיח ציבורי נושאים כואבים המשסעים את החברה הישראלית. בד בבד לעלות הצעות ותוכניות לגיבוש סדר יום אזרחי ומדיניות חברתית כלכלית חדשה המכוונת להגן על הזכויות החברתיות של תושבי המדינה ובתוך כך לחזק את הסדר הדמוקרטי הקיים במדינה. הכנס מביא לספיר מדי שנה אלפי משתתפים המגיעים למפגש בלתי אמצעי עם המנהיגות הפוליטית, האקדמית, הכלכלית, הביטחונית והחברתית במדינה. עוד משתתפים בכנס מנהלי רשויות וחברות ממשלתיות, מובילי דעה, אנשי תקשורת, מומחי כלכלה, פעילי חברה, אנשי עסקים בולטים, אנשי רוח מחקר ותרבות. בכנס מתקיימים מושבי דיון שונים. כל מושב מוקדש לנושא מסוים ובמהלכו מוצגת תמונת המצב הנוכחית, מועלות הצעות לפתרון ומתקיים דיון בפאנל מומחים הכולל את השתתפות הקהל. בתום הכנס מרוכזות המסקנות ומוצגות לציבור כהצעה למדיניות חברתית כוללת, תוך כוונה להביא לשינוי אמיתי ומהותי במצב החברתי. בכנס קיימת הקפדה שבמושבי הדיון ישתתפו אישים מומחים בתחום עליו נסב הדיון. מדי שנה משתתפים בכנס כ-2000 איש, בהם סטודנטים ואזרחים מכל הארץ, נציגי ארגונים חברתיים, ארגוני המגזר השלישי וארגוני מתנדבים, חניכי תנועת נוער, תלמידי תיכון, גמלאים ועוד. מדי שנה משתתפים במושבי הכנס ובאירועיו השונים אישים בולטים בעלי השפעה על קביעת המדיניות החברתית כלכלית ועל סדר היום החברתי במדינת ישראל. המדד הוא פרויקט שהחל כמיזם של המועצה לביטחון חברתי בשנת 2003 ומאפשר לעמוד על מגמות מרכזיות בחוסנה של החברה הישראלית. המדד מביא לידי ביטוי מכלול של אינדיקטורים סובייקטיביים ואובייקטיביים המכוונים למדידת תחושות אמון וניכור בציבור, על רקע מדידת עמידתה של המדינה במחויבותה להגנה על הזכויות החברתיות. נתוני המדד מהווים “ברומטר” לרחשי הציבור הישראלי ולשביעות רצונו מהליכים חברתיים, כלכליים ואחרים העוברים על החברה הישראלית. טקס הענקת אות המופת החברתי מתקיים באירוע הנעילה של הכנס והוא מוענק על תרומה לחברה, ליחיד או קבוצה, או ארגון, או תאגיד, על פעילות חברתית המטפחת ערכים של שוויון, נתינה, אחריות הדדית ואהבת האדם, מחזקת את המרקם החברתי, משפרת את מצבם של פרט. הענקת האות מתבצע בשיתוף עם המועצה הלאומית להתנדבות בישראל. בין האישים והגופים שזכו באות: עמותת “לשובע”, עמותת “חינוך לפסגות”, תיאטרון “עדות - לחיות כדי לספר”, ד”ר אילה גליקסברג, עו”ד גיל עד חריש, עמותת “מחשבה טובה”, מועדון “שדרוק” ועוד. ועדות הכנסת השונות, אשר להן נגיעה בנושאים חברתיים, מקיימות במהלך הכנס דיונים בדלתיים פתוחות. קהל הנוכחים מוזמן לקחת חלק פעיל בדיוני הוועדות ולהשמיע את קולו. בין וועדות הכנסת המקיימות דיונים בכנס: ועדת החוץ וביטחון, ועדת חוקה חוק ומשפט, ועדת הפנים והגנת הסביבה, הוועדה המשותפת לענייני סביבה ובריאות, הוועדה לקידום מעמד האישה, ועדת החינוך והוועדה לזכויות הילד. אוהל הצעירים הוא אירוע אליו מגיעים תלמידי תיכונים מכל הארץ ומתרחש במדשאה המרכזית של הקמפוס. אישי ציבור וממשל בולטים מעלים בפני בני הנוער סוגיות בולטות המעוררות עניין בציבור הישראלי ומשפיעות על עתידם כאזרחים במדינת ישראל. בני הנוער משתתפים באופן פעיל בדיונים ומביעים את דעותיהם. במהלך הכנס מתקיימים גם שולחנות עגולים, מושבים מיוחדים למסגרת משתתפים אקדמית מצומצמת בהם מוקדש הדיון לנושא העומד על סדר היום הציבורי. מטרת הדיון היא לגבש מסקנות, המסוכמות לידי נייר עמדה המוגש לקובעי המדיניות בתחום. במהלך השנים הוקדשו מושבי שולחנות עגולים בכנס לנושאים כגון: משבר מדעי הרוח בישראל, עתיד לימודי האזרחות, קידום נשים במדע וטכנולוגיה ועוד. במהלך הכנס מתקיימים במוקדים שונים, ובגלריות האמנות ברחבי הקמפוס, שלל תערוכות ומופעים אמנותיים. בתערוכות מציגים סטודנטים ובוגרים מבית הספר לאמנות חברה ותרבות, ותלמידי המגמה לעיצוב מדיה, המגמה לעיצוב וגרפיקה, והמגמה לאדריכלות ועיצוב פנים לצד אמנים בעלי שם. זמרים ולהקות מן השורה הראשונה, שחקנים ואנסמבלים מתחומי אמנות שונים, מופיעים באוהל הצעירים, באירועי הפתיחה והנעילה, ובמוקדים שונים במהלך הכנס. אירוע הנצחה לזכרו נביה מרעי והענקת אות הגבורה האזרחי - בכל שנה במהלך הכנס מתקיים אירוע הנצחה לזכרו של אל”מ נביה מרעי. במהלך האירוע מוענק אות הגבורה האזרחי לאדם, ארגון או גוף אשר בלט במעשה המהווה ביטוי להקרבה אישית למען הזולת, אם בהצלת חיים או במניעה של פגיעה ודאית, אם בפעולה אזרחית שיש בה משום אלטרואיזם יוצא דופן או מנהיגות קהילתית בעלת משמעות החורגת מגדר הרגיל. פרס הצילום החברתי - תחרות צילום פתוחה לציבור הנושאת פרס כספי על נושא חברתי מסוים הנבחר מדי שנה. בתחרות משתתפים צלמים מקצועיים וחובבים מכל רחבי הארץ. הפרסים לשלושת המקומות הראשונים מוענקים באירוע הפתיחה של הכנס. נשיא הכנס אלוף (מיל') עוזי דיין נשיא מכללת ספיר פרופ' עמרי ידלין מנכ"ל הכנס שי בן יעיש מנכ"ל מכללת ספיר אורנה גיגי מנהל אגף תקשורת ושיווק במכללת ספיר שמעון תמיר מדיה וקבצים בנושא כנס ישראל-שדרות לחברה בוויקישיתוף אתר הכנס "כך הופרט כנס שדרות לחברה" - 16.12.2012 - nrg כנס שדרות באתר המחאה החברתית(הקישור אינו פעיל) חגי עמית, כנס שדרות: אירוע של כביסת מצפון המונית עבור המשפיעים במשק, באתר TheMarker‏, 27 בנובמבר 2014 "גילוי דעת - אחד על אחד" (ארכיון) "תעשיות - משרד התמ"ת: "נדרשים 188 מיליון ש"ח לסיוע לעוטף עזה"(הקישור אינו פעיל) "חדשות נהריה - "לראות ילד שמח לאחר שזכה לעזרה שלנו זו המתנה הכי גדולה עבורי" (ארכיון) "השבוע בדרום - העיר אופקים בכנס שדרות לחברה" (ארכיון) "השבוע בדרום - סערה בישיבת המליאה בשדרות סביב אישור מרכז הבילוי החדש" (ארכיון) "אל-קדס - ירידה גדולה ברמת הביטחון הכלכלי" (ארכיון) " עדיף - חדשות ומידע - הרעה במצב החוסן החברתי" (ארכיון) "עדיף - חדשות ומידע - סדקים בחוק גיל הפרישה" (ארכיון) "מיג - הפיכת ההימורים בישראל לחוקיים" (ארכיון) "הפלס - כלכלה - ח. סילבר - משרד הפנים יתגמל רשויות שיקדמו אחריות חברתית" (ארכיון) "הפלס - ח. סילבר - כחלון: "אחרי הסלולרי צריך לטפל בבנקים; הם עושים מיליארדים לא ביושר" (ארכיון) "הפלס - ח. סילבר - "צמצום הפערים בין מרכז לפריפריה אינה עוד אמירה שחוקה" "אל-קדס - נתניהו השתלט על סדר היום" "מצב הרוח - חמוש במקלדת - חגי הוברמן - הירהורים לי' בטבת" (ארכיון) "אל-ג'רידה - הערבים בכנס שדרות" (ארכיון) " כלכליסט - משה גורלי - "בעל השליטה ימצא דרכים גרועות יותר להעלות שכר למנכ"ל" (ארכיון) מירב ארלוזורוב - "The Marker - בתוך הכסף - "משרד ראש הממשלה אינו אליטה" (ארכיון) "המודיע - ענין לצרכן - מאיר גולד - כחלון מסמן את היעד הבא: עמלות הבנקים" (ארכיון) "ידיעות אחרונות - ממון - בועות - ד"ר שולה רקאנטי קיבלה אות מופת חברתי בכנס שדרות" ד"ר אביחי שניר, כדורגל יכול להיות רווחי - הרפורמות בכדורגל הישראלי מפספסות את פוטנציאל הרווח מההימורים, באתר כלכליסט (ארכיון) דני ספקטור, הפסקת קש - הגבלת השימוש בכסף מזומן, באתר ידיעות אחרונות (ארכיון) "ידיעות אחרונות - דני אדינו אבבה - כל הכבוד לצה"ל - במקום האחרון: אפילו את הבנקים אוהדים יותר מנבחרי הציבור" (ארכיון) " מעריב - אביב לביא - ערביי ישראל 2013 - איכות הסביבה - כל הלכלוך יוצא החוצה" "ידיעות אחרונות - מתן צורי וראובן וייס - מצדיעים למרעי - 17 שנה לנפילתו בקרב של סגן מפקד אוגדת עזה, אל"מ נביה מרעי" "הפלס - א. בן מנחם - השר פרי: "עמידה ביעדי הגיוס של הציבור החרדי חיונית לצורך קיומו של מודל 'צבא העם' בישראל" (ארכיון) "הפלס - א. בן מנחם - לבני עוקצת את יחימוביץ': "בשנה שעברה עמדו ראשי המפלגות וסיפרו בכנס כמה נושא המדינה לא רלוונטי" (ארכיון) "הפלס - א. בן מנחם - שר החוץ ליברמן: "מאז אוסלו אנחנו רק מידרדרים", "עלינו למצוא בני ברית נוספים מלבד ארה"ב" "מצב הרוח - רחל המאירי - אות המופת החברתי לארגון פעמונים" (ארכיון) דוריס קרונהאוז, איש של מופת | אות המופת החברתי ליורם זפרני, עמותת "פעמוני ראשון, באתר השקמה ראשון לציון המדד הישראליות והחוסן החברתי, באתר האינטרנט של מכללת ספיר